Diari Oficial de la Generalitat Valenciana


Sumari del DOGV 9768, del 17-01-2024 (2024/37)

RESOLUCIÓ de 28 de desembre de 2023, de la vicepresidenta segona del Consell i consellera de Serveis Socials, Igualtat i Habitatge, en la seua qualitat de presidenta de l'Entitat Valenciana d'Habitatge i Sòl i del seu consell de direcció, sobre delegació d'exercici de competències en matèria de contractació en la Vicepresidència del Consell de Direcció de l'Entitat i en la Direcció General de l'Entitat Valenciana d'Habitatge i Sòl.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/37


Data del document
:   28-12-2023

Organisme emissor
:   Entitat Valenciana d'Habitatge i Sòl

Tipus de document
:   Resolució

Anàlisi jurídica

 Descriptors 

:   * Entitat Valenciana d'Habitatge i Sòl

RESOLUCIÓ de 28 de desembre de 2023, de la vicepresidenta segona del Consell i consellera de Serveis Socials, Igualtat i Habitatge, en la seua qualitat de presidenta de l'Entitat Valenciana d'Habitatge i Sòl i del seu consell de direcció, sobre delegació d'exercici de competències en matèria de contractació en la Vicepresidència del Consell de Direcció de l'Entitat i en la Direcció General de l'Entitat Valenciana d'Habitatge i Sòl. [2024/37]  
L'Entitat Valenciana d'Habitatge i Sòl és una entitat pública empresarial de les previstes en l'article 155.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El Decret 49/2020, de 17 d'abril, del Consell, pel qual s'aprova el Reglament orgànic i funcional de l'Entitat Valenciana d'Habitatge i Sòl (EVHA) (DOGV 29.04.2020), establix en el seu article 4.2 que correspon a la Presidència de l'Entitat: «e) Exercir les facultats com a òrgan de contractació de l'entitat sense perjudici de les preceptives autoritzacions i el deure de subministrament d'informació previstos en la normativa vigent i, en conseqüència, subscriure els actes i contractes que siguen necessaris o convenients per a la realització dels fins propis de l'Entitat i dur a terme tota classe de negocis i operacions pròpies del seu tràfic jurídic i destinats a tal fi»; disposant-se així mateix en l'apartat 5 del citat precepte: «La Presidència podrà delegar, amb caràcter permanent o temporal, determinades atribucions en la Vicepresidència del Consell de Direcció». Així mateix, l'article 20 de la citada norma legal disposa: «Als efectes previstos en la legislació vigent en matèria de contractació del sector públic, l'entitat tindrà la consideració d'administració pública».  
L'article 9 de la Llei 40/2015, d'1 d'octubre, de règim jurídic del sector públic, establix que els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o en els organismes públics o entitats de dret públic vinculades o dependents d'aquelles.  
  
L'article 63.1 de la Llei 5/1983, de 30 de desembre, del Consell, establix que l'exercici de les competències pròpies de cada òrgan podrà ser delegat per este en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que pertoque la delegació de competències delegades; s'establix en el número 6 del mateix precepte que les delegacions i les seues renovacions hauran de ser publicades en el Diari Oficial de la Generalitat Valenciana, i en les resolucions adoptades per delegació haurà de fer-se constar este punt.  
Atesa l'habilitació que em conferix la normativa exposada i amb la finalitat d'agilitzar els procediments de contractació de l'Entitat Valenciana d'Habitatge i Sòl i d'acord amb el principi d'eficàcia que regix l'actuació de les administracions públiques i el seu sector públic instrumental, es considera oportú delegar en la Vicepresidència del Consell de Direcció de l'Entitat Valenciana d'Habitatge i Sòl l'exercici de determinades facultats que m'atribuïx el Reglament d'organització i funcionament de l'Entitat Valenciana d'Habitatge i Sòl en matèria de contractació, de manera que mitjançant una optimització dels recursos materials i humans disponibles s'obtinga així un servici més eficient a la societat valenciana a la qual esta vicepresidència servix.  
  
En virtut d'això, de conformitat amb el que es disposa en l'article 9 de la Llei 40/2015, d'1 d'octubre, de règim jurídic del sector públic, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la Vicepresidència de l'Entitat Valenciana d'Habitatge i Sòl l'exercici de les següents competències:  
1. L'adopció dels acords d'iniciació dels expedients de contractació per import superior a 150.000 euros (IVA exclòs) sobre la base dels informes elaborats en cada cas pel servici que promoga la contractació, exposant la necessitat, característiques i import de les prestacions objecte del contracte.  
2. Aprovar els plecs de condicions particulars i característiques tècniques elaborats per a cada licitació o procediment de selecció que es plantege per import superior 150.000 euros (IVA exclòs) així com el contracte tipus a utilitzar en cada licitació o procediment de selecció del contractista en els contractes d'obres, servicis i subministraments.  
  
3. L'adopció dels acords d'adjudicació dels contractes d'obres, servicis i subministraments per import superior a 150.000 euros (IVA exclòs).  
4. L'adopció dels acords relatius a interpretació dels contractes, resolució dels dubtes que oferisca el seu compliment, modificació dels contractes per raons d'interés públic, declaració de la responsabilitat imputable al contractista arran de l'execució del contracte, suspensió de l'execució d'este, resolució del contracte i els efectes d'este, dels contractes d'obres, servicis i subministraments per import superior a 150.000 euros (IVA exclòs).  
5. Aprovació dels expedients de revisió de preus dels contractes per import superior a 150.000 euros (IVA exclòs).  
6. La resolució dels recursos potestatius de reposició que es pogueren interposar contra els actes dictats en l'exercici de les facultats delegades en matèria de contractació administrativa en relació amb els contractes d'obres, servicis i subministraments per import superior a 150.000 euros (IVA exclòs).  
7. L'adopció dels acords de resolució dels procediments de confiscació de garanties dels contractes d'obres, servicis i subministraments per import superior a 150.000 euros (IVA exclòs).  
8. I totes aquelles altres atribucions que li corresponen adoptar, en la seua condició d'òrgan de contractació de l'Entitat Valenciana d'Habitatge i Sòl, derivades del procediment de contractació i l'execució dels contractes, en els contractes d'obres, servicis i subministraments per import superior a 150.000 euros (IVA exclòs) i que no estiguen delegades en altres òrgans per esta resolució o per altres resolucions de delegació vigents.  
  
Segon  
Delegar en la Direcció General de l'Entitat Valenciana d'Habitatge i Sòl l'exercici de les següents competències:  
1. L'adopció dels acords d'iniciació dels expedients de contractació per import igual o inferior a 150.000 euros (IVA exclòs) sobre la base dels informes elaborats en cada cas pel servici que promoga la contractació, exposant la necessitat, característiques i import de les prestacions objecte del contracte.  
2. Aprovar els plecs de condicions particulars i característiques tècniques elaborats per a cada licitació o procediment de selecció que es plantege per import igual o inferior a 150.000 euros (IVA exclòs), així com el contracte tipus a utilitzar en cada licitació o procediment de selecció del contractista en els contractes d'obres, servicis i subministraments.  
3. L'adopció dels acords d'adjudicació dels contractes d'obres, servicis i subministraments per import igual o inferior a 150.000 euros (IVA exclòs).  
4. L'adopció dels acords relatius a interpretació dels contractes, resolució dels dubtes que oferisca el seu compliment, modificació dels contractes per raons d'interés públic, declaració de la responsabilitat imputable al contractista arran de l'execució del contracte, suspensió de l'execució d'este, resolució del contracte i els efectes d'esta, dels contractes d'obres, servicis i subministraments per import igual o inferior a 150.000 euros (IVA exclòs).  
5. Aprovació dels expedients de revisió de preus dels contractes per import igual o inferior a 150.000 euros (IVA exclòs) en els termes establits en la legislació vigent.  
6. La resolució dels recursos potestatius de reposició que es pogueren interposar contra els actes dictats en l'exercici de les facultats delegades en matèria de contractació administrativa i corresponents als contractes d'obres, servicis i subministraments per import igual o inferior a 150.000 euros (IVA exclòs).  
7. L'adopció dels acords de resolució dels procediments de confiscació de garanties dels contractes d'obres, servicis i subministraments per import igual o inferior a 150.000 euros (IVA exclòs).  
8. I totes aquelles altres atribucions que li corresponen adoptar, en la seua condició d'òrgan de contractació de l'Entitat Valenciana d'Habitatge i Sòl, derivats del procediment de contractació i l'execució dels contractes, en els contractes d'obres, servicis i subministraments per import igual o inferior a 150.000 euros (IVA exclòs) i que no estiguen delegades en altres òrgans per esta resolució o per altres resolucions de delegació vigents.  
9. L'adopció dels acords relatius a la cancel·lació i devolució de les garanties constituïdes per a respondre de la correcta execució dels contractes d'obres, servicis i subministraments, qualsevol quin siga el seu import.  
  
Tercer  
En cas de vacant, absència o malaltia de la persona titular de la Vicepresidència de l'Entitat Valenciana d'Habitatge i Sòl o de la persona titular de la Direcció General de l'Entitat Valenciana d'Habitatge i Sòl, les competències delegades en virtut de la present resolució seran exercides per la persona titular de la Direcció General d'Habitatge, en la seua qualitat de vocal del Consell de Direcció de l'Entitat Valenciana d'Habitatge i Sòl.  
  
Quart  
1. Les resolucions que es dicten en virtut de la delegació conferida per esta resolució s'entenen dictades per l'òrgan delegant i esgoten la via administrativa, de conformitat amb el que s'establix en els articles 9.4 de la Llei 40/2015, d'1 d'octubre, de règim jurídic del sector públic, i 114.c de la Llei 39/2015, d'1 d'octubre, del procediment administratiu comú de les administracions públiques.  
2. Els actes i resolucions que s'adopten en l'exercici de les competències delegades per esta resolució indicaran expressament esta circumstància mitjançant la menció d'esta resolució i de la seua data de publicació en el Diari Oficial de la Generalitat Valenciana.  
3. Esta delegació de facultats podrà ser revocada en qualsevol moment per l'òrgan delegant, de conformitat amb el que s'establix en l'article 9.6 de la Llei 40/2015, d'1 d'octubre, de règim jurídic del sector públic. Així mateix, les atribucions delegades en la present resolució podran ser reclamades, en els termes i amb els requisits que establix l'article 10 d'eixa mateixa norma.  
  
Cinqué  
Queda sense efecte la Resolució de 26 de maig de 2020, del vicepresident segon del Consell i conseller d'Habitatge i Arquitectura Bioclimàtica, en la seua qualitat de president de l'Entitat Valenciana d'Habitatge i Sòl i del seu Consell de Direcció, sobre delegació d'exercici de competències en la Vicepresidència del Consell de Direcció de l'Entitat, (DOGV 8826, 03.06.2020), així com la Resolució de 15 de maig de 2023, del vicepresident segon del Consell i conseller d'Habitatge i Arquitectura Bioclimàtica, president de l'Entitat Valenciana d'Habitatge i Sòl, per la qual es regula l'exercici de competències delegades en matèria de contractació en cas d'absència, vacant o malaltia de l'òrgan delegat (DOGV 9601, 23.05.2023).  
La present resolució farà efecte a partir de l'endemà de la publicació en el Diari Oficial de la Generalitat Valenciana.  
  
Contra el present acte, que esgota la via administrativa, podran les persones interessades interposar un recurs contenciós administratiu en el termini de dos mesos, a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1. i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant este mateix òrgan en el termini d'un mes, computat en els termes ja referits, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que les persones interessades puguen interposar qualsevol altre que estimen procedent.  
  
València, 28 de desembre de 2023.- La vicepresidenta segona i consellera de Serveis Socials, Igualtat i Habitatge: Susana Camarero Benítez.